NVIDIA ทุ่ม 40,000 ล้านดอลลาร์ ซื้อ ARM อย่างเป็นทางการแล้ว - FINNOMENA
NVIDIA ได้ประกาศอย่างเป็นทางการแล้วว่า กำลังซื้อ ARM บริษัท ออกแบบเซมิคอนดักเตอร์ชั้นนำของโลกในราคา 4 หมื่นล้านดอลลาร์ 
16 ก.ย. 2563

NVIDIA ได้ประกาศอย่างเป็นทางการแล้วว่า กำลังซื้อ ARM บริษัท ออกแบบเซมิคอนดักเตอร์ชั้นนำของโลกในราคา 4 หมื่นล้านดอลลาร์ 
ข้อตกลงดังกล่าวทำให้ NVIDIA กลายเป็นบริษัทที่ใหญ่ยิ่งขึ้นในตลาดชิปสำหรับอุปกรณ์ Mobile Computing โดยเฉพาะอย่างยิ่งเมื่อมีการนำเทคโนโลยี AI เข้ามาใช้ในแพลตฟอร์มอย่างเช่น สมาร์ทโฟน, คอมพิวเตอร์ส่วนบุคคล, และรถยนต์ที่ขับเคลื่อนด้วยตนเอง
ในขณะเดียวกัน ARM จะได้รับการสนับสนุนในด้านการวิจัยและพัฒนา รวมถึงการเข้าถึงชุดผลิตภัณฑ์ทั้งหมดของ NVIDIA โดยมีแผนว่าจะสร้างซูเปอร์คอมพิวเตอร์ AI ที่ทำงานด้วยซีพียูของ ARM ที่สำนักงานใหญ่ของ ARM ในเมืองเคมบริดจ์ ประเทศอังกฤษ
ทั้งนี้บอร์ด NVIDIA และ ARM ได้อนุมัติการเข้าซื้อกิจการแล้ว และบริษัททั้ง 2 คาดว่า การดำเนินธุรกรรมนี้จะเปิดภายใน 18 เดือน และแน่นอนว่าจะต้องผ่านการอนุมัติตามกฎข้อบังคับในสหรัฐอเมริกา, อังกฤษ, สหภาพยุโรป และจีน
ที่มา : https://brandage.com/article/20814/NVIDIA
แท็ก:
แชร์บทความ: